CELEX: 32011R0496
Language: fi
Date: 2011-05-20 00:00:00
Title: Komission täytäntöönpanoasetus (EU) N:o 496/2011, annettu 20 päivänä toukokuuta 2011 , natriumbentsoaatin hyväksymisestä vieroitettujen porsaiden rehun lisäaineena (luvanhaltija Kemira Oyj)  ETA:n kannalta merkityksellinen teksti

21.5.2011   
            
            
               FI
            
            
               Euroopan unionin virallinen lehti
            
            
               L 134/9
            
         KOMISSION TÄYTÄNTÖÖNPANOASETUS (EU) N:o 496/2011,
   annettu 20 päivänä toukokuuta 2011,
   natriumbentsoaatin hyväksymisestä vieroitettujen porsaiden rehun lisäaineena (luvanhaltija Kemira Oyj)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle.
            
         
               (2)
            
            
               Natriumbentsoaatin hyväksyntää koskeva hakemus on tehty asetuksen (EY) N:o 1831/2003 7 artiklan mukaisesti. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
            
         
               (3)
            
            
               Hakemus koskee natriumbentsoaatin hyväksyntää vieroitettujen porsaiden rehun lisäaineena, joka luokitellaan lisäaineluokkaan ’eläintuotantoon vaikuttavat lisäaineet’.
            
         
               (4)
            
            
               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 1 päivänä helmikuuta 2011 antamassaan lausunnossa (2), että liitteessä tarkoitetulla valmisteella ei ehdotetuissa käyttöolosuhteissa ole haitallista vaikutusta eläinten tai ihmisten terveyteen tai ympäristöön ja että kyseinen lisäaine saattaa lisätä kohdelajien kasvua ja parantaa rehun muuntosuhdetta. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Elintarviketurvallisuusviranomainen vahvisti myös asetuksella (EY) N:o 1831/2003 perustetun vertailulaboratorion toimittaman, rehun lisäaineen analyysimenetelmää koskevan raportin.
            
         
               (5)
            
            
               Aineen arviointi osoittaa, että asetuksen (EY) N:o 1831/2003 5 artiklassa säädetyt hyväksynnän edellytykset täyttyvät. Sen vuoksi kyseisen aineen käyttö tämän asetuksen liitteessä kuvatulla tavalla olisi hyväksyttävä.
            
         
               (6)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Hyväksytään lisäaineluokkaan ’eläintuotantoon vaikuttavat lisäaineet’ ja funktionaaliseen ryhmään ’muut eläintuotantoon vaikuttavat lisäaineet’ kuuluva liitteessä tarkoitettu aine eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 20 päivänä toukokuuta 2011.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 268, 18.10.2003, s. 29.
   
      (2)  EFSA Journal 2011;9(2):2005.
   
      LIITE
      
                  Lisäaineen tunnistenumero
               
               
                  Luvanhaltijan nimi
               
               
                  Lisäaine
               
               
                  Koostumus, kemiallinen kaava, kuvaus, analyysimenetelmä
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäis-pitoisuus
               
               
                  Enimmäis-pitoisuus
               
               
                  Muut määräykset
               
               
                  Hyväksynnän voimassaolo päättyy
               
            
                  mg tehoainetta / kg täysrehua, jonka kosteuspitoisuus on 12 %
               
            
                  
                     Eläintuotantoon vaikuttavat lisäaineet: muut eläintuotantoon vaikuttavat lisäaineet (suoritusparametrien parantaminen)
                  
               
            
                  4d 5
               
               
                  Kemira Oyj
               
               
                  Natrium-bentsoaatti
               
               
                  
                               
                           
                           
                              
                                 Lisäaineen koostumus
                              
                              Natriumbentsoaatti: ≥ 99,9 %
                           
                        
                               
                           
                           
                              
                                 Tehoaine
                              
                              Natriumbentsoaatti
                              C7H5O2Na
                           
                        
                               
                           
                           
                              
                                 Määritysmenetelmä
                                  (1)
                              
                              
                                           
                                       
                                       
                                          Natriumbentsoaatin määrittämiseksi rehun lisäaineessa: Titrimetrinen menetelmä (Euroopan farmakopean monografia 01/2008:0123)
                                       
                                    
                                           
                                       
                                       
                                          Natriumbentsoaatin määrittämiseksi esiseoksissa ja rehuissa: HPLC-menetelmä UV-detektion kanssa
                                       
                                    
                        
               
                  Porsaat (vieroitetut)
               
               
                  —
               
               
                  —
               
               
                  4 000
               
               
                  
                              1.
                           
                           
                              Lisäainetta ei saa sekoittaa muihin bentsoehapon tai bentsoaattien lähteisiin.
                           
                        
                              2.
                           
                           
                              Natriumbentsoaattia sisältävää täydennysrehua ei saa sellaisenaan syöttää porsaille.
                           
                        
                              3.
                           
                           
                              (Vieroitetuille) porsaille 35 kg:aan asti.
                           
                        
                              4.
                           
                           
                              Suositeltu vähimmäisannos 4 000 mg/kg.
                           
                        
                              5.
                           
                           
                              Turvallisuussyistä käsittelyn aikana on käytettävä hengityssuojaa sekä suojalaseja ja -käsineitä.
                           
                        
               
                  10. kesäkuuta 2021
               
            
         (1)  Määritysmenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: http://irmm.jrc.ec.europa.eu/EURLs/EURL_feed_additives/Pages/index.aspx.